ลงทะเบียนชิมช้อปใช้ วันที่ 6 เต็มล้านคนตั้งแต่เวลา 02.53 น. ประชาชนที่ได้รับสิทธิ์เริ่มทยอยใช้จ่ายเงินแล้ว
ลงทะเบียน ชิมช้อปใช้ วันที่ 6 เต็มล้านคนตั้งแต่เวลา 02.53 น. ประชาชนที่ได้รับสิทธิ์เริ่มทยอยใช้จ่ายเงินแล้วประชาชนลงทะเบียนเข้าร่วมโครงการ ชิม ช้อป ใช้ วันที่หก 28 กันยายน 2562 ตั้งแต่ช่วงเที่ยงคืนที่ผ่านมา เพื่อลงทะเบียนรับสิทธิ์เข้าร่วมในโครงการอย่างต่อเนื่องจนครบสิทธิ์ 1 ล้านรายเมื่อเวลา 02.53 น. แสดงให้เห็นถึงความตื่นตัวของประชาชนเป็นอย่างมากนายอุตตม สาวนายน รัฐมนตรีว่าการกระทรวงการคลัง ออกมายืนยันว่าจะไม่มีการเปลี่ยนแปลงเวลาการลงทะเบียนเนื่องจากระบบถูกออกแบบมาให้จำกัดจำนวนคน ในการลงทะเบียนและให้สิทธิ์แบบมาก่อนได้ก่อนนายผยง ศรีวณิช กรรมการผู้จัดการใหญ่ธนาคารกรุงไทย กล่าวว่า ประชาชนที่ได้รับเงินในวันแรกเริ่มทยอยใช้จ่ายกันแล้ว โดยในส่วนของการลงทะเบียน ยืนยันตัวตนผ่านแอปฯ เป๋าตัง ในขั้นตอนของการถ่ายรูปตนเองระบบจะยึดรูปตามบัตรประชาชนในการเปรียบเทียบ ซึ่งหากใครถ่ายรูปไม่ผ่านให้ดำเนินการติดต่อที่สาขาธนาคารกรุงไทยใกล้บ้านเพื่อยืนยันสิทธิ์ขณะที่ร้านค้าลงทะเบียนเข้าร่วมโครงการ “ชิมช้อปใช้” ปัจจุบันมีราว 160,000 ร้านค้าทั่วประเทศแล้ว โดยนายลวรณ แสงสนิท ผู้อำนวยการสำนักงานเศรษฐกิจการคลังในฐานะโฆษกกระทรวงการคลัง กล่าวว่า ขอให้ผู้ประกอบการที่ลงทะเบียนเข้าร่วมโครงการปฏิบัติตามกติกาอย่างเคร่งครัด เพราะทุกการใช้จ่ายจะมีระบบบันทึกและตรวจสอบโดยเจ้าหน้าที่และ AI ซึ่งหากตรวจสอบพบว่ามีการทำผิดกติกา ระบบสามารถตรวจพบและตัดสิทธิ์ผู้ประกอบการได้